ברנדה סטרונג

ברנדה לי סטרונג (באנגלית: Brenda Lee Strong; נולדה ב-25 במרץ 1960) היא שחקנית קולנוע וטלוויזיה אמריקאית. ידועה בעיקר בזכות תפקידה כמרי אליס יאנג בסדרה "עקרות בית נואשות" ובתור ליליאן לותר בסדרה "סופרגירל". סטרונג נולדה וגדלה באורגון. ב-1978 לאחר סיום לימודיה בתיכון עברה להתגורר באריזונה על מנת להתחיל שם את לימודיה האקדמיים. סטרונג מתנשאת לגובה 1.83, וב-1980 זכתה בתואר "מיס אריזונה" וייצגה את המדינה בתחרות מיס אמריקה. בנוסף לקריירת המשחק סטרונג היא מדריכת יוגה ולימדה במוסד ללימודי הגוף והנפש של אוניברסיטת קליפורניה בלוס אנג'לס. ב-1989 נישאה סטרונג לטום הנרי וב-1994 נולד בנה היחיד, בינואר 2011 היא התגרשה. במאי 2015 התחתנה עם הבמאי-שחקן הקטור ג'ון פרמנש- בוקה. סטרונג בוגרת אוניברסיטת המדינה של אריזונה בחוג לאומנויות הבמה ומחזות זמר. לאחר סיום לימודיה היא הופיעה בקליפ לשיר של בילי קריסטל ובכמה תפקידי אורח במספר סדרות טלוויזיה. קריירת המשחק שלה החלה לפרוח בשנות התשעים והיא זכתה בתפקידים יותר גדולים ומשמעותיים בטלוויזיה. בין היתר גילמה את סו-אלן מישקי, האויבת של איליין בניס במספר פרקים של "סיינפלד" ובנוסף הופיעה במספר סרטי קולנוע, בהם "שיגעון בחלל" ו"גברים בחלל". ב-2004 לוהקה לתפקיד מרי אליס יאנג בסדרה הפופולרית "עקרות בית נואשות" וממנו זכתה בפרסומה העיקרי. בתחילה יועדה לתפקיד זה השחקנית שריל לי אך ברגע אחרון החליטו יוצרי הסדרה לקחת את סטרונג שהביאה עמה גוון קליל יותר. דמותה בסדרה היא דמות מפתח המניעה את העלילה בכך שהיא מתאבדת בפרק הראשון ומספרת את עלילת הסדרה במבט מלמעלה. על תפקידה זה הייתה מועמדת ב-2006 לפרס אמי בקטגוריית "המדובב הטוב ביותר". דמותה בסדרה ידועה בכך שהיא מופיעה ברוב הפרקים מאחורי המסך ומביאה תובנות מפתיעות. בשנת 2012 לוהקה סטרונג לגרסה המחודשת של הסדרה "דאלאס" בתפקיד הראשי של אן יואינג, אשתו החדשה של בובי יואינג. את תפקידה זה גילמה למשך כל שלוש עונות הסדרה עד לביטולה ב-2014. בשנת 2016 החלה לשחק בתפקיד חוזר בסדרת הטלוויזיה "סופרגירל" בתור ליליאן לות'ר, אמו של לקס לות'ר ואמה החורגת של לינה לות'ר. גילמה גם את המלכה ניה בסדרת המדע הבדיוני "המאה" של רשת The CW, גילמה את מגי שרמן בסדרת הדרמה המשפטית "ידוע לשמצה" של רשת ABC, גילמה את לנה סטואו בסדרת האימה "אימת המתים המהלכים" ברשת AMC, ושיחקה גם בפרק בודד של סדרת המשטרה "שוטרי שיקגו". בשנת 2016 החלה לשחק בסדרת המסתורין של נטפליקס "13 סיבות" בתפקיד אורחת, החל מ העונה השלישית שיצאה ב- 2018 נהפכה לחלק קבוע מצוות השחקנים בתור נורה ווקר, אימו של ברייס. שיגעון בחלל (1987) מגעים בהזדמנות (1989) החיים שלי (1993) בכוונת זדון (1993) הכישוף (1996) גברים בחלל (1997) הנתיב השחור (1998) הצד העמוק של האוקיינוס (1999) מערכת הטרור (2000) דרקון אדום (2002) ברנדון הנעדר (2003) The Work and the Glory ‏(2004) גברים בחלל 2: גיבור הפדרציה (2004) - סרט טלוויזיה The Leisure Class‏ (2015) - סרט טלוויזיה של HBO מקום אחר (1985) לא יוצלחים של המדע (1985) רודפי הצללים (1985) מקגייוור (1986) חופשי על הבר (1986) דאלאס (1987) מסע בין כוכבים: הדור הבא (1988) שיחות חצות (1989) מטלוק (1989) טווין פיקס (1991) מרפי בראון (1991) בלוסום (1992-1991) בראש של הרמן (1993-1992) אינדיאנה ג'ונס הצעיר (1993) ER‏ (1994) מרפי בראון (1996) התכנית של ג'ון לארוקט (1996) שולחן לחמישה (1996) מפגשים מהסוג השלישי (1997-1996) סיינפלד (1997-1996) ספורט באוויר (2000-1998) איש מוזר (1999) תתאפס על עצמך (2000) המופע של מייקל ריצ'רדס (2000) הרקיע השביעי (2002-2000) אלי מקביל (2001) CSI: זירת הפשע (2001) בנות גילמור (2001) דוסון קריק (2001) מלקולם באמצע (2002) אוורווד (2005-2002) ניפ/טאק (2003) מאורת האריות (2003) העזרה (2004) עקרות בית נואשות (2012-2004) Help Me Help You‏ (2006) תרגיע (2007) שארק (אנ') (2007) חוק וסדר: כוונה פלילית (2008) בוסטון ליגל (2008) ריזולי ואיילס (2010) דאלאס (2014-2012) סקנדל (2012, 2014) סיפורי המסתורין של לורה (2014) בונז (2015) שוטרי שיקגו (2016) המאה (2016, 2019) ידוע לשמצה (2016) אימת המתים המהלכים (2017-2016) סופרגירל (2019-2016) 13 סיבות (2020-2018) בית המשפט! (2020) המשוחרר (2023–2024) 61st Street ‏(2024) ברנדה סטרונג, ברשת החברתית אקס (טוויטר) ברנדה סטרונג, ברשת החברתית אינסטגרם ברנדה סטרונג, במסד הנתונים הקולנועיים IMDb (באנגלית) ברנדה סטרונג, באתר "אידיבי", מאגר הידע העברי לקולנוע ישראלי ועולמי ברנדה סטרונג, באתר AllMovie (באנגלית) ברנדה סטרונג, במסד הנתונים הקולנועיים KinoPoisk (ברוסית) ברנדה סטרונג, באתר MusicBrainz (באנגלית) ברנדה סטרונג, באתר Discogs (באנגלית)